شەفەق نیوز/ سەرچەوەیگ ئەمنی لە سەڵاحەدین، ئمڕوو سێشەممە، خەوەردا لە کوشتن کشاورزیگ وەدەس ئەندامەیلیگ لە داعش.
سەرچەوەگە ئەرا ئاژانس شەفەق نیوز وت: ئەندامەیلیگ لە داعش چگنە ناو ماڵ هاووڵاتی (حەسەن جەبار عەباسی) لە ناوچەی عەباسی لە باکوور سامەڕا ولەوەر هووکارەیل نادیاریگ  کوشتنەی.
سەرچەوەگە وتیش: وەگورەی قسەیل خەڵکەگە؛ قوربانیەگە هالە حەشد هووزانە، و کوشتنەگەی جوور توڵەکرنەوە بویە.
